OpenLLM-France/wikimedia huggingface dataset:
# Errusiar Amerika

Errusiar Amerika (errusieraz Русская Америка, Russkaya Amerika) 1733-1867 artean Errusiar Inperioak Amerikan izan zuen koloniar lurraldea jasotako izena izan zen. Lurralde honek gaur egungo AEBetan dagoen Alaska estatuaz gain, Kaliforniako hainbat lurralde eta Hawaii uharteetako bi portu ere barne hartzen zituen.
Errusiar Inperioak lurraldea formalki 1799ko Ukaseko dekretuaren bidez bereganatu zuen. Dekretu horren bidez Errusiar-Amerikar Konpainiak lurraldea monopolioa ezarri eta Errusiar Eliza Ortodoxoari lurralde hauetan misioak jartzeko hainbat eskubide eman zitzaizkion. Halere, XIX. mendean lurralde hauetako asko abandonatuak izan ziren.
1867an Alaskaren erosketa jazo zen, honetan Errusiar Inperioak AEBei lurralde hauek 7,2 milioi dolarren trukean saldu zion (2013ko egungo 120 milioi dolar).

## Kanpo estekak

* Datuak: Q910495
* Multimedia: Russian America / Q910495
# Errusiar Itsas Armada Inperiala

Errusiar Itsas Armada Inperiala (errusieraz: Российский императорский флот) Errusiar Inperioko itsas armada izan zen. 1696. urtean formalki sortu zen eta 1917. urteko Otsaileko Iraultzaren garaian eten egin zen arte iraun zuen. Bigarren Azoveko kanpainan zehar, Petri Handiak itsas armada profesional bat sortutako indar txikiago batetik garatu zen. XVIII. mendearen bigarren erdialdean zabaldu zen eta XIX. mendearen hasieran, bere gailur indarra lortu zuen, britainiar eta frantses floten atzetik, tamaina aldetik.

## Kanpo estekak

* Datuak: Q583941
* Multimedia: Imperial Russian Navy / Q583941
# Errusiar Tsarerria

Errusiar Tsarerria (errusieraz: Царство Русское, translit.: Tsarstvo Ruskoie), errusiar estatu zentralizatuak, Ivan IV.a Errusiakoak 1547an tsar titulua hartu zuenetik Petri I.a Errusiakoak 1721ean Errusiar Inperioa sortu zuen arte, izan zuen izena da. Moskuko Dukerri Handiaren oinordekoa izan zen. Izen honekin, atzerriko estatuen mendekotasunetik aske zeuden errusiar lurralde guztiak batu ziren. Iturriren batzuek Errusiar Tsarerria oraindik ere Moskovia izenaz aipatzen jarraitu zuten.

## Tsarrak

* Ivan IV.a Errusiakoa
* Teodoro I.a Errusiakoa
* Boris Godunov
* Teodoro II.a Errusiakoa
* Dmitri I.a Errusiakoa Faltsua
* Vasili IV.a Errusiakoa
* Ladislao IVa. Errusiakoa
* Mikhail I.a Errusiakoa
* Alexis I.a Errusiakoa
* Teodoro III.a Errusiakoa
* Sofia Alekseievna Errusiakoa
* Ivan V.a Errusiakoa
* Petri I.a Errusiakoa

## Kanpo estekak

* Datuak: Q186096
* Multimedia: Tsardom of Russia / Q186096
# Errusiar Balletak

Errusiar Balletak (errusieraz Русский балет Дягилева, frantsesez Ballets Russes) 1907an Sergei Diagilev errusiar enpresaburuak sortutako ballet konpainia bat izan zen, Marius Petipa koreografo handiak zuzendutako Ballet Inperialeko San Petersburgoko Mariinsky Antzokiko kiderik hoberenekin. 1909tik aurrera, konpainiak bere nazioarteko birak hasten ditu, eta 1911n Ballet Inperialetatik banatzen da. Konpainia independente bihurtzen da, egoitza lehenik Parisko Théâtre Morgadorren izan zuena eta, jarraian, Monte-Carlo, Paris eta Londresen.
Miresmen handia sortu zuen Mendebaldeko Europan, garai hartan Frantzian egiten zen balletarekin alderatuta, errusiar eskolaren bizitasun handiari esker. XX. mendeko ballet konpainiarik eragintsuena bihurtu zen, eta bere eragina, modu batera edo bestera, egundaino mantentzen da, bere izpiritua, aurrerago, Cuevaseko markesaren balletetan mantenduz.

## Errusiar Balleten historia
### Birak

Errusiar Balleten lehen denboraldia Théâtre du Châteleten izan zen, 1909ko maiatzak 18 eta ekainak 18 artean. Urtero, gutxi gora-behera antzeko datetan, konpainia Parisera itzuli zen, hasieran Théâtre du Châteletera eta, jarraian, beste antzoki batzuetara.
1911tik aurrera, konpainiak Erroman, Vienan, Genevako Grand Théâtrean, Bartzelonan, Madrilen eta Valentzian ere ematen ditu erakustaldiak. Era berean 1913tik aurrera Hegoamerikan, 1915etik aurrera AEBetan, Lehen Mundu Gerraren ondoren Belgikan dantza egiten dute 1922 eta 1928 bitartean, Lausanan eta Bernan 1923an, Herbehereetan 1924an. Konpainiaren azken ekitaldia Vichyn izan zen 1929ko abuztuak 4an.
| 1909 • Paris. 1910 • Bruselas – Paris. 1911 • Paris – Londres – Monte-Carlo – Erroma. 1912 • Berlin – Budapest – Londres – Paris – Viena. 1913 • Hegoamerika – Londres – Lyon – Monte-Carlo – Paris – Viena. 1914 • Londres – Paris. 1915 • Estatu Batuak – Geneva – Italia. 1916 • Estatu Batuak. 1917 • Hegoamerika – Bartzelona – Estatu Batuak – Paris – Erroma. 1918 • Barcelona – Madrid – Valencia Teatro Principal (Valentzia): apirilak 25, 27, 28 eta 30 1919 • Londres – Paris. | 1920 • Paris – Erroma. 1921 • Geneva – Lyon – Paris – Erroma. 1922 • Amberes – Bruselas – Geneva – Ostende – Paris – Viena. 1923 • Amberes – Berna – Genevaa – Lausana – Monte-Carlo – Paris. 1924 • Amsterdam – Haga – Monte-Carlo – Paris – Rotterdam. 1925 • Bartzelona – Paris. 1926 • Londres – Monte-Carlo – Paris – Viena. 1927 • Londres – Monte-Carlo – Paris. 1928 • Bruselas – Paris. 1929 • Londres – Paris – Vichy. |

## Kanpo estekak

* Datuak: Q214423
* Multimedia: Ballets Russes / Q214423
# Errusiar Estatuko Liburutegia

Errusiar Estatuko Liburutegia (errusieraz: Российская государственная библиотека, Errusiako liburutegi nazionala da. Moskun kokatuta ez da San Petersburgon dagoen Errusiar Liburutegi Nazionalarekin nahastu behar. Hau, tamainuz, munduko hirugarren liburutegia eta Errusiako handiena da. 17 milioi liburu ditu.

## Historia

Liburutegiaren jatorria 1862ko uztailean dago orduan Moskuko lehenengo liburutegi publikoa bezala inauguratu baitzen, Rumyantsev Museoari lotuta. 1917ko iraultzaren ondoren funtsak handitu ziren eta espazio berria bilatu zitzaion. 1925 tik "SESBko Lenin Liburutegia" izan hartu zuen. 1991an, erregimenaren erorketaren ondorioz, gaur egungo izena hartu zuen. Liburutegiaren funtsak hain handiak izanda, eraikin desberdinetan sakabanatuta dago. 1922tik 1991era Sobietar Errepublika Sozialisten Batasunan publikatzen ziren liburu guztien kopia bat liburutegi honetan utzi behar zen derrigorrez. Geroztik Errusiar Federakundearen mailan argitaratzen guztiarekin gauza bera egin behar da.

## Funtsak

* Aldizkariak: 13 milioi.
* Mapak: 150.000.
* Partiturak eta grabazioak: 350.000.
* Hizkuntzak: 200. Liburutegiaren funtsen %30 errusiera ez den beste hizkuntzetan daude.

## Erreferentziak

* ↑ http://www.rsl.ru/en Liburutegiari buruzko informazioa ingelesez.
* Datuak: Q1048694
* Multimedia: Russian State Library / Q1048694
# Errusiar Itsas Armada

Errusiar Itsas Armada (errusieraz: Военно-морской флот Российской Федерации (ВМФ России), lit. Errusiar Federazioko Itsas Armadako Flota). Errusiako Indar Armatuen itsas armada da. Gaur egungo Errusiar Itsas Armada 1992ko urtarrilean sortu zuten, Estatu Independenteen Erkidegoko Itsas Armadaren atzetik, Sobietar Itsas Armadari jarraitu ziona 1991ko abenduan Sobietar Batasunaren desegitearen ondoren.

## Kanpo estekak

* Datuak: Q465283
* Multimedia: Russian Navy / Q465283
# Errusiar entsalada

Errusiar entsalada egositako patataz, barazkiez eta atunez egindako entsalada da. Mendebaldeko Europan "errusiar" izenondo izan arren, beste lekuetan Olivier entsalada izena du.
Bitxia bada ere, bere jatorria errusiarra da, 1860ko hamarkadan Moskuko Hermitage jantokiaren sukaldaria zen Lucien Olivierrek asmatu zuelako. Errusieraz Olivier entsalada (салат Оливье) izena du. Jatorrizko errezeta jantokiarekin batera galdu bazen ere, errusiar aristokraziak mundu osora hedatu zuen platera.

## Erreferentziak

* ↑ Alan Davidson, The Oxford Companion to Food, Oxford, 1999. ISBN 0-19-211579-0.

## Kanpo estekak

* Datuak: Q281278
* Multimedia: Olivier salad / Q281278
# Errusiar Federakundearen ereserkia

Errusiar Federakundearen ereserkia (errusieraz: Государственный гимн Российской Федерации, translit.: Gosudarstvenny gimn Rossiyskoy Federatsii) Errusiako ereserki nazionala da. Aleksandr Aleksandrovek moldatu zuen eta Sergei Mikhalkovek hitzak egin zituen.
2000 urtean, Vladimir Putin presidenteak ereserki berria inposatu zuen, lehengo, Abesti Abertzalea (errusieraz: Патриоти́ческая пе́сня, Patriotitseskaia pesnia) aldatuz. Ereserkia Stalinek SESBentzat eginikoaren errestaurazioa izanda, neurri eztabaidatua izan zen oso.
Normalean, lehendabiziko estrofa baino ez da abesten.

## Musika

Errusiako ereserkia (OGG artxiboa)

## Hitzak

| Jatorrizko errusieraz Россия — священная наша держава, Россия — любимая наша страна. Могучая воля, великая слава — Твоё достоянье на все времена! Припев: Славься, Отечество наше свободное, Братских народов союз вековой, Предками данная мудрость народная! Славься, страна! Мы гордимся тобой! От южных морей до полярного края Раскинулись наши леса и поля. Одна ты на свете! Одна ты такая — Хранимая Богом родная земля! Припев Широкий простор для мечты и для жизни Грядущие нам открывают года. Нам силу даёт наша верность Отчизне. Так было, так есть и так будет всегда! Припев | Transliterazio Rossiya — sviashchennaya nasha derzhava, Rossiya — liubimaya nasha strana. Moguchaya volia, velikaya slava — Tvoyo dostoyane na vse vremena! Pripev: Slavsia, Otechestvo nashe svobodnoe, Bratskij narodov soyuz vekovoi, Predkami dannaya mudrost narodnaya! Slavsia, strana! My gordimsia toboi! Ot yuzhnyj morei do poliarnogo kraya Raskinulis nashi lesa i polia. Odna ty na svete! Odna ty takaya — Jranimaya Bogom rodnaya zemlia! Pripev Shiroki prostor dlia mechty i dlia zhizni. Griadushchie nam otkryvayut goda. Nam silu dayot nasha vernost Otchizne. Tak bylo, tak yest i tak budet vsegda! Pripev | Euskaraz Errusia, gure aberri sakratua, Errusia, gure herrialde maitea. Borondate boteretsu bat, loria handi bat — Zure betiereko jarauspen dira! Bertsoa: Izan zaitez loriotsua, gure aberri askea, Herri anaien betiereko batasuna, Gure arbasoek emandako herri jakintza! Aberri, izan zaitez loriotsua! Zurekin harro gaude! Hegoaldeko itsasoetatik eskualde polarretaraino, Gure baso eta zelaiak hedatzen dira. Lur gainean bakarra zara! Imitaezina zara — Jainkoak babestua, jaioterria. Bertsoa Datozen urteok amets egiteko eta bizitzeko, eremu zabala irekitzen digute. Aberriarekiko leialtasunak indarra ematen digu. Hala izan zen, da eta betirako izango da! Bertsoa |

## Errusiako ereserkiak

* 1833-1917: Jainkoak salba beza Tsara.
* 1917: Otrechemsya ot starogo mira, Marseillesaren errusiar bertsioa.
* 1922-1944: Internazionala.
* 1944-1992: Sobietar Batasunaren ereserkia.
* 1991-2000: Abesti Abertzalea (Patriotiskaya Pesnya) .
* 2001-?: Errusiar Federakundearen ereserkia (Gimn Rossiyskoj Federatsii).

## Ikus, gainera

* Errusiako bandera
* Errusiako armarria

## Kanpo loturak

* (Errusieraz) Errusiar Federakundearen ereserkia. (5,11 MB-eko MP3 fitxategia, 192 bit, 44 KHz)
* Datuak: Q1225991
* Multimedia: National anthems of Russia and the Soviet Union / Q1225991
# Errusiar Inperioko Maila Taula

Errusiar Inperioko Maila Taula (errusieraz Табель о рангах; Tábel o rángaj), militarren artean, gobernuan eta Errusiar Inperioko gorteko posizio eta mailen zerrenda formal bat zen. Petri I.a Errusiakoa Handiak ezarri zuen 1722an, antzinako noblezia eratzen zuten boiardoen boterearen aurkako bere borrokan.
Hilara taulak, pertsona baten posizioa eta egoera zehaztu zuen, tsarrarekiko zuen zerbitzuaren arabera, jaiotza edo aurrekarien arabera baino gehiago. Taula, 14 maila edo posizioz osatua zegoen, pertsonen prestakuntzaren arabera (funtzionario, militar, epaile, akademiko, eliz gizonak...). Gorengo 5 mailek, oinordekotzako noblezia ematen zuten, 6., 7. eta 8. mailek, bizi osorako noblezia ematen zuten (Leninen aita 6. mailan zegoen heziketa administrari bezala), eta, gainontzeko mailek, nobleziaren pribilegio eta eskubideak, soilik kargua betetzen zen bitartean ematen zituzten. Administrazioan zehar, mailaz, 4 urtetik behin igotzen zen, baina zaila zen gorengo mailetara iristea bertan noblezian edo gortean senidetasun harremanik izan gabe. Urteen igaroan, gorengo mailak, lurjabedun nobleziatik zetozen pertsonek hartu zituzten.
Maila edo Posizio Taula honek, 1917ko iraultza arte iraun zuen. 1914an, errusiar noblezia, ia 1.000.000 pertsonaz osatua zegoen (herrialdeko biztanleriaren %0,6a), administrazioko, indar armatuetako eta diplomaziako postu guztiak hartzen zituena.

## Kanpo estekak

* (Errusieraz)Maila Taula
* Datuak: Q929093
# Faramans (Ain)

Faramans (Ain) Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q652898
* Multimedia: Faramans (Ain) / Q652898
# Faramir

Faramir Tolkienen Eraztunen Jauna lanean ageri den pertsonaia bat da. Gondorko seneskal erregeorde Denethor II.aren eta Finduilas Dol Amrothekoaren seme txikia da. Haren anaia nagusia Boromir da.
Faramir bere anaiaren oso ezberdina da: berarentzat ezagutza eta jakinduria indarra eta boterearen gainetik daude. Aragornekin batera Eraztun Bakarraren tentaldiari eusten dion gizaki bakarra da, are miresgarriagoa bihurtzen duena. Gizaki gidari bikaina, bere herriak eta ezagutu zuten guztiek maitatua eta ohoratua zen.
Bere anai miresten zuen (oso elkartuta zeuden) eta bere aitaren maitasuna bilatzen zuen, beragatik maitasun gutxi sentitzen zuena eta bere anaia nahiago zuena, honek, Eraztunaren Gerraren amaiera aldean ia hiltzera eraman zuelarik. Bere aitak bidali zuen Osgiliatheko postua defendatzera, bertan hiltzeko arriskua nolakoa zen jakinda. Hil zorian itzuli zen Minas Tirithera, Nazgûlek erasoa izan ondoren.
Denethorrek, halako batean, kontzientzia txarra sentitzen du bizirik zuen bere seme bakarra behar haina maitatu ez izanagatik (Boromir lehenago hil baitzen), baita desesperazioa ere bere erresuma, itxuraz, erortzear baitzegoen, eta bere semearekin batera hiltzea erabakitzen du, hau hilda dagoela usterik.
Pippinek, ikaratua, Gandalfi abisatzen dio, Faramir salbatzeko garaiz iristen dena, baina ez Denethor salbatzeko. Ondoren Sendatze Etxeetara eramaten dute eta Aragornek athelas direlakoak erabiliz sendatzen du.
Aragorn Gondorreko errege bihurtu zenean, Faramirrengan agintari bikain bat ikusi zuen, leiala eta zuzena. Erresumako Seneskal eta Gondorreko kapitain bezala berresteaz gain, Ithiliengo Printze titulua eman zion.
Sendatze Etxeetan eman zuen denboran Eowyn ezagutu zuen, Rohango Anderea eta Rohirrimen erregea zen Eomerren arreba zena, eta euren artean benetako maitasuna sortu zen. Eraztunaren Gerra amaitu ondoren berarekin ezkondu zen eta elkarrekin Elboron izeneko seme bat izan zuten. Azkenik Emyn Arnenen bizitzen jarri ziren.
Pippinek, Gondorreko Seneskalarekiko zuen maitasuna eta miresmenaren ondorioz Faramir deitzen du bere emazte Haustura Luzeko Diamantea izeneko emaztearekin izan zuen lehen semea, ondoren Sam Gamgee eta Rosita Kotoren Urre Kizkur izeneko alabarekin ezkonduko zena.
Faramirrek Tolkienekin eta honen seme txikia zen Christopher Tolkienekin gai bezala Atlantida duen etengabeko amets bat banatzen du. Ametsean olatu erraldoi batek herrialde bat suntsitu eta urpean hondoratzen du, Tolkienen munduan Numenor izango dena, Dunedainen jatorrizko aberria.
Faramirren papera Peter Jacksonen trilogia ospetsuan David Wenham aktore australiarrak egiten du. Liburuan ez bezala, zinemako trilogian Faramirrek bai erakusten du eraztunarenganako interesa Frodo Zorrozabali joaten utzi aurretik. Hala ere, ez da gainontzekoek eraztunaren eraginpean jasaten duten gutizia kasu bera, baizik eta bere aitaren aurrean ondo geratzeko egiten duela, honek Faramir gaitzetsi egiten baitzuen.
# Faraján

Faraján Málagako udalerria da, Serranía de Ronda eskualdean dagoena.
2008ko urtarrilaren 1eko erroldaren arabera 296 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q377954
* Multimedia: Faraján / Q377954
# Faranahko eskualdea

Faranah erdialdeko Gineako eskualde administratiboa da. 35.581 kilometro koadroko azalera du, eta 2014an 941.554 biztanle zituen. Hiriburua Faranah da.

## Banaketa administratiboa

* Dabolako prefetura
* Dinguirayeko prefetura
* Faranahko prefetura
* Kissidougouko prefetura

## Erreferentziak

* ↑ Ghana: Regions, Cities & Urban Places. citypopulation.de (Noiz kontsultatua: 2020-12-9).

## Kanpo estekak

* Datuak: Q870166
# Farah probintzia

Farah (Paxtueraz/persieraz: ‏فراه‎), Afganistango 34 probintzietako bat da, herrialdearen mendebaldean dagoena. Iparraldean Herat probintziarekin du muga, ipar-ekialdean Ghor probintziarekin, hego-ekialdean Helmand probintziarekin, hegoaldean Nimruz probintziarekin eta mendebaldean Iranekin. 48.471 km²-ko azalera du eta 2009ko estimazioaren arabera 458.500 biztanle zituen. Hiriburua Farah da eta lurraldeko hiri garrantzitsuenetarikoak Anar Darreh eta Šindand dira..
Biztanle gehienak (%80) paxtunak dira. Tajikak %14 dira eta badira gutxiengo belutxi, aimak eta hazarak ere.

## Kultura eta gizartea

Irango goi-lautadarekin mugan dago lurraldea, eta biztanleria lurraldean barrena zabalduta bizi da. Ezagunak dira gaztelu-hondakinak, besteak beste.
Etniei dagokienez, paxtunak dira Farah-ko biztanle gehienak (%80 inguru), baina hiriburuaren inguruan eta lurraldean zehar beste etnia batzuetakoak ere badaude: Tajik etniakoak, Aimaq-ak, Baloch-ak eta Hazarak.
Orokorrean, gizarte-antolaketa patriarkala daukate: tribu-buruak (ia beti gizonezkoak) errespetu handiz tratatzen dituzte, eta familiak indar handia dauka.
Erlijio nagusia islama da; gehienak suniak dira, baina hazara gehienak xiitak dira.
Lurraldean hizkuntza hauek egiten dira: dari, persiera, paxtuera eta baloch hizkuntza.

## Barrutiak

Farah Probintziak barruti hauek ditu:
* Anar Dara
* Bakwa
* Bala Buluk
* Farah (barrutia)
* Gulistan
* Khaki Safed
* Lash Wa Juwayn
* Pur Chaman
* Pusht Rod
* Qala-i-Kah
* Shib Koh

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) nps: Farah Province
* Datuak: Q593156
* Multimedia: Farah / Q593156
# Faranah

Faranah Gineako hiria da, izen bereko eskualdeko hiriburua. 2014ko erroldaren arabera 78.108 biztanle zituen (gehiengoa mandinga delarik).

## Klima

Datu klimatikoak (Faranah) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 35.4 | 37.1 | 38.2 | 37.8 | 35.8 | 32.8 | 30.7 | 30.7 | 31.5 | 32.4 | 33.2 | 33.8 | 34.1 |
| Batez besteko tenperatura (ºC) | 22.3 | 26.2 | 28.6 | 28.5 | 27.0 | 25.4 | 24.3 | 24.3 | 24.6 | 25.2 | 25.0 | 22.6 | 25.3 |
| Batez besteko tenperatura minimoa (°C) | 8.9 | 12.0 | 15.3 | 18.9 | 18.1 | 18.0 | 18.0 | 18.3 | 18.0 | 17.8 | 13.1 | 9.9 | 15.5 |
| Pilatutako prezipitazioa (mm) | 1 | 3 | 9 | 60 | 145 | 201 | 240 | 293 | 277 | 143 | 46 | 0.2 | 1418.2 |
| Prezipitazio egunak (≥ 1.0 mm) | 0 | 0 | 2 | 6 | 10 | 14 | 14 | 20 | 19 | 14 | 3 | 0 | 102 |
| Hezetasuna (%) | 44 | 39 | 42 | 55 | 68 | 75 | 80 | 80 | 79 | 77 | 66 | 52 | 63 |
| Iturria: NOAA ||||||||||||||

## Erreferentziak

* ↑ (Ingelesez) National Oceanic and Atmospheric Administration. Faranah Climate Normals 1961–1990. .

## Kanpo estekak

* Datuak: Q597843
* Multimedia: Faranah / Q597843
# Farancia

Farancia Dipsadidae familiako narrasti genero bat da. Ameriketako Estatu Batuetako ekialdeko erdian bizi dira.

## Espezieak

* Farancia abacura (Holbrook, 1836)
* Farancia erytrogramma (Palissot De Beauvois, 1802)

## Kanpo estekak

* Datuak: Q3022975
* Multimedia: Farancia / Q3022975
* Espezieak: Farancia
# Faramontanos de Tábara

Faramontanos de Tábara Zamorako udalerria da, Tábara eskualdean dagoena.
2008ko urtarrilaren 1eko erroldaren arabera 452 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q734801
* Multimedia: Faramontanos de Tábara / Q734801
# Espiritu Santua

Espiritu Santua, kristautasunaren arabera, Hirutasun Santuko hirugarren pertsona edo hipostasia da. Izate espirituala da, ez du gorputzik, Hirutasuneko bigarren pertsonak (Jesukristok) ez bezala.
Kristautasunaren ikuspegitik, Espiritu Santua Elizari (kristau elkarteari) indarra eta ausardia ematen dion jainkozko indarra da. Jesusek, Azken Afarian, bere apostoluei hitz eman zien Espiritua izango zutela lagun azken egunera arte. Horregatik, Espiritu Santuak kristau elkartea bere salbamen bidean gidatzen duela uste dute.

## Ikus, gainera

* Espiritu Saindua (Baiona)

## Kanpo estekak

* Datuak: Q37302
* Multimedia: Holy Spirit / Q37302
# Espiritu Santuaren eliza (Bale)

Espiritu Santuaren eliza Baleko eliza txiki bat da, Kroazia ipar-mendebaldeko Istria penintsulako barnealdean dagoen herri txiki batean. Eliza nabarmena da sabaian eta hormetan dituen fresko koloretsuengatik. XV. mendearen eraikina.

## Barrualdea

Bere barrualdea, harrizko zoladura-arbeldun harrizko bloke erregularrez eraikia, Albert Constanzako freskoz apainduta dago. Santutegiko alboko hormetako ziklo kristologikoko ohiko eszenekin batera, Albertek Errukiaren Tronuaren eszena ere margotu zuen santuekin aldarearen gaineko horman. Elizaren sarrerako freskoek aingeruak eta infernua irudikatzen dituzte.

## Erreferentziak

* ↑ https://web.archive.org/web/20160303231216/http://www.istra.hr/en/attractions-and-activities/arts-and-culture/frescoes/rovinj

## Kanpo estekak

* Datuak: Q15224693
* Multimedia: Holy Spirit Church (Bale) / Q15224693
# Espirdo

Espirdo Segoviako udalerria da, Comarca de Segovia eskualdean dagoena.
2009ko urtarrilaren 1eko erroldaren arabera 871 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1939048
* Multimedia: Espirdo / Q1939048